
讟拽住讟 讛讚祝





	诪讛 诪砖驻讟 讘讬讜诐 讗祝 讻讗谉 讘讬讜诐: 讜诇注专讬驻转 讛注讙诇讛: 讗诪专讬 讚讘讬 专讘讬 讬谞讗讬 讻驻专讛 讻转讬讘 讘讛 讻拽讚砖讬诐: 讜诇讟讛专转 诪爪讜专注: 讚讻转讬讘 {讜讬拽专讗 讬讚-讘} 讝讗转 转讛讬讛 转讜专转 讛诪爪讜专注 讘讬讜诐 讟讛专转讜: 讻诇 讛诇讬诇讛 讻砖专 诇拽爪讬专转 讛注讜诪专 讜讻讜': 讚讗诪专 诪专 拽爪讬专讛 讜住驻讬专讛 讘诇讬诇讛 讜讛讘讗讛 讘讬讜诐: 讜诇讛拽讟专 讞诇讘讬诐 讜讗讘专讬诐: 讚讻转讬讘 {讜讬拽专讗 讜-讘} 讻诇 讛诇讬诇讛 注讚 讛讘讜拽专: 讝讛 讛讻诇诇 讚讘专 砖诪爪讜转讜 讘讬讜诐 讻砖专 讻诇 讛讬讜诐: 讝讛 讛讻诇诇 诇讗转讜讬讬 诪讗讬 诇讗转讜讬讬 住讬讚讜专 讘讝讬讻讬谉 讜住诇讜拽 讘讝讬讻讬谉 讜讻专' 讬讜住讬 讚转谞讬讗 专讘讬 讬讜住讬 讗讜诪专 住讬诇拽 讗转 讛讬砖谞讛 砖讞专讬转 讜住讬讚专 讗转 讛讞讚砖讛 注专讘讬转 讗讬谉 讘讻讱 讻诇讜诐 讜诪讛 讗谞讬 诪拽讬讬诐 ( {讜讬拽专讗 讻讚-讞} 诇驻谞讬 讛' 转诪讬讚) 砖诇讗 讬讛讗 砖讜诇讞谉 讘诇讗 诇讞诐: 讚讘专 砖诪爪讜转讜 讘诇讬诇讛 讻砖专 讻诇 讛诇讬诇讛: 诇讗转讜讬讬 诪讗讬 诇讗转讜讬讬 讗讻讬诇转 驻住讞讬诐 讜讚诇讗 讻专' 讗诇注讝专 讘谉 注讝专讬讛 讚转谞讬讗 讜讗讻诇讜 讗转 讛讘砖专 讘诇讬诇讛 讛讝讛 讗''专 讗诇注讝专 讘谉 注讝专讬讛 谞讗诪专 讻讗谉 讘诇讬诇讛 讛讝讛 讜谞讗诪专 诇讛诇谉 {砖诪讜转 讬讘-讬讘} 讜注讘专转讬 讘讗专抓 诪爪专讬诐 讘诇讬诇讛 讛讝讛 诪讛 诇讛诇谉 注讚 讞爪讜转 讗祝 讻讗谉 注讚 讞爪讜转:





	讛讚专谉 注诇讱 讛拽讜专讗 诇诪驻专注





	诪转谞讬' 讛拽讜专讗 讗转 讛诪讙讬诇讛 注讜诪讚 讜讬讜砖讘 拽专讗讛 讗讞讚 拽专讗讜讛 砖谞讬诐 讬爪讗讜 诪拽讜诐 砖谞讛讙讜 诇讘专讱 讬讘专讱 讜砖诇讗 诇讘专讱 诇讗 讬讘专讱 讘砖谞讬 讜讞诪讬砖讬 讘砖讘转 讘诪谞讞讛 拽讜专讬谉 砖诇砖讛 讗讬谉 驻讜讞转讬谉 诪讛谉 讜讗讬谉 诪讜住讬驻讬谉 注诇讬讛谉 讜讗讬谉 诪驻讟讬专讬谉 讘谞讘讬讗 讛驻讜转讞 讜讛讞讜转诐 讘转讜专讛 诪讘专讱 诇驻谞讬讛 讜诇讗讞专讬讛 讘专讗砖讬 讞讚砖讬诐 讜讘讞讜诇讜 砖诇 诪讜注讚 拽讜专讬谉 讗专讘注讛 讗讬谉 驻讜讞转讬谉 诪讛谉 讜讗讬谉 诪讜住讬驻讬谉 注诇讬讛谉 讜讗讬谉 诪驻讟讬专讬谉 讘谞讘讬讗 讛驻讜转讞 讜讛讞讜转诐 讘转讜专讛 诪讘专讱 诇驻谞讬讛 讜诇讗讞专讬讛 讝讛 讛讻诇诇 讻诇 砖讬砖 讘讜 诪讜住祝 讜讗讬谞讜 讬讜诐 讟讜讘 拽讜专讬谉 讗专讘注讛 讘讬讜诐 讟讜讘 讞诪砖讛 讘讬讜讛''讻 砖砖讛 讘砖讘转 砖讘注讛 讗讬谉 驻讜讞转讬谉 诪讛谉 讗讘诇 诪讜住讬驻讬谉 注诇讬讛谉 讜诪驻讟讬专讬谉 讘谞讘讬讗 讛驻讜转讞 讜讛讞讜转诐 讘转讜专讛 诪讘专讱 诇驻谞讬讛 讜诇讗讞专讬讛:


	讙诪' 转谞讗 诪讛 砖讗讬谉 讻谉 讘转讜专讛 诪谞讛谞讬 诪讬诇讬 讗诪专 专讘讬 讗讘讛讜 讚讗诪专 拽专讗 {讚讘专讬诐 讛-诇讗} 讜讗转讛 驻讛 注诪讚 注诪讚讬 讜讗诪专 专讘讬 讗讘讛讜 讗诇诪诇讗 诪拽专讗 讻转讜讘 讗讬 讗驻砖专 诇讗讜诪专讜 讻讘讬讻讜诇 讗祝 讛拽讘''讛 讘注诪讬讚讛 讜讗''专 讗讘讛讜 诪谞讬谉 诇专讘 砖诇讗 讬砖讘 注诇 讙讘讬 诪讟讛 讜讬砖谞讛 诇转诇诪讬讚讜 注诇 讙讘讬 拽专拽注 砖谞讗诪专 讜讗转讛 驻讛 注诪讚 注诪讚讬 转''专 诪讬诪讜转 诪砖讛 讜注讚 专讘谉 讙诪诇讬讗诇 诇讗 讛讬讜 诇诪讚讬谉 转讜专讛 讗诇讗 诪注讜诪讚 诪砖诪转 专讘谉 讙诪诇讬讗诇 讬专讚 讞讜诇讬 诇注讜诇诐 讜讛讬讜 诇诪讚讬谉 转讜专讛 诪讬讜砖讘 讜讛讬讬谞讜 讚转谞谉 诪砖诪转 专讘谉 讙诪诇讬讗诇 讘讟诇 讻讘讜讚 转讜专讛 讻转讜讘 讗讞讚 讗讜诪专 {讚讘专讬诐 讟-讟} 讜讗砖讘 讘讛专 讜讻转讜讘 讗讞讚 讗讜诪专 {讚讘专讬诐 讬-讬} 讜讗谞讻讬 注诪讚转讬 讘讛专 讗诪专 专讘 注讜诪讚 讜诇讜诪讚 讬讜砖讘 讜砖讜谞讛 专' 讞谞讬谞讗 讗诪专 诇讗 注讜诪讚 讜诇讗 讬讜砖讘 讗诇讗 砖讜讞讛 专讘讬 讬讜讞谞谉 讗诪专 讗讬谉 讬砖讬讘讛 讗诇讗 诇砖讜谉 注讻讘讛 砖谞讗诪专 {讚讘专讬诐 讗-诪讜} 讜转砖讘讜 讘拽讚砖 讬诪讬诐 专讘讬诐 专讘讗 讗诪专 专讻讜转 诪注讜诪讚 讜拽砖讜转 诪讬讜砖讘: 拽专讗讛 讗讞讚 拽专讗讜讛 砖谞讬诐 讬爪讗讜 讜讻讜':





专砖"讬





	诪砖驻讟 讘讬讜诐. 讚讻转讬讘 讜讛讬讛 讘讬讜诐 讛谞讞讬诇讜 讗转 讘谞讬讜 (讚讘专讬诐 讻讗) 讗讜专注讛 讻诇 讛驻专砖讛 讻讜诇讛 诇讛讬讜转 讚讬谉 讘诪住' 住谞讛讚专讬谉 讘驻' 讗讞讚 讚讬谞讬 诪诪讜谞讜转 (讚祝 诇讚:): 诇讟讛专转 诪爪讜专注. 讘爪驻专讬诐 讜注抓 讗专讝 讜讗讝讜讘 讜砖谞讬 转讜诇注转: 讚讗诪专 诪专 拽爪讬专讛 讜住驻讬专转 讘诇讬诇讛. 讜讬诇讬祝 诇讛 讘诪住' 诪谞讞讜转 诪拽专讗讬. 讻诇 讛诇讬诇讛 注讚 讛讘讜拽专. 注诇 诪讜拽讚讛 注诇 讛诪讝讘讞 讻诇 讛诇讬诇讛 注讚 讛讘讜拽专: 讜讻专' 讬讜住讬. 讚讗诪专 讘诪住讻转 诪谞讞讜转 讗驻讬诇讜 住讬诇拽 讗转 讛讬砖谞讛 砖讞专讬转 讜住讬讚专 讗转 讛讞讚砖讛 注专讘讬转 讗祝 讝讜 讛讬转讛 转诪讬讚 讜诪讛讜 转诪讬讚 砖诇讗 讬诇讬谉 砖讜诇讞谉 讘诇讗 诇讞诐 讗讘诇 诇专讘谞谉 讟驻讞讜 砖诇 讝讛 诪住讚专 讘爪讚 讟驻讞讜 砖诇 诪住诇拽: 诪转谞讬' 诪转谞讬' 讛拽讜专讗 注讜诪讚 讜讬讜砖讘. 讗诐 专爪讛 . 注讜诪讚 讗诐 专爪讛 讬讜砖讘: 拽专讗讜讛 砖谞讬诐. 讬讞讚 讬爪讗讜 讜诇讗 讗诪专讬谞谉 讗讬谉 砖谞讬 拽讜诇讜转 谞砖诪注讬谉 讻讗讞讚: 诇讗 讬讘专讱. 讗讬谉 爪专讬讱 诇讘专讱: 讘砖谞讬 讜讘讞诪讬砖讬 讘砖讘转 讜讘砖讘转 讘诪谞讞讛. 注讝专讗 转讬拽谉 砖讬讛讜 拽讜专讬谉 讘砖谞讬 讜讘讞诪讬砖讬 讘讘讘讗 拽诪讗 讘驻专拽 诪专讜讘讛 (讚祝 驻讘.) 讜讛讻讗 讗砖诪注讬谞谉 讚砖诇砖讛 讛谉 讻讛谉 讜诇讜讬 讜讬砖专讗诇: 讜讗讬谉 诪讜住讬驻讬谉 注诇讬讛谉. 砖诇讗 讬拽砖讛 诇爪讘讜专 诪驻谞讬 砖讛谉 讬诪讬 诪诇讗讻讛 讜砖讘转 讘诪谞讞讛 住诪讜讱 诇讞砖讬讻讛 讛讜讗 砖讛专讬 讻诇 讛讬讜诐 讛讬讜 专讙讬诇讬谉 诇讚专讜砖: 讜讗讬谉 诪驻讟讬专讬谉. 诪砖讜诐 讛讗讬 讟注诪讗 讙讜驻讬讛: 讛驻讜转讞 讜讛讞讜转诐. 讘讙诪' 诪驻专砖: 讜讗讬谉 诪讜住讬驻讬谉 注诇讬讛谉. 讘专讗砖讬 讞讚砖讬诐 讜讞讜诇 讛诪讜注讚 谞诪讬 讗讬讻讗 讘讬讟讜诇 诪诇讗讻讛 讚诪诇讗讻转 讚讘专 讛讗讘讚 诪讜转专转: 讙诪' 诪讛 砖讗讬谉 讻谉 讘转讜专讛. 砖讗讬谉 拽讜专讬谉 讘转讜专讛 讘爪讘讜专 诪讬讜砖讘: 讻讘讬讻讜诇. 谞讗诪专 讘讛拽讘''讛 讻讘讗讚诐 砖讬讻讜诇 诇讛讗诪专 讘讜 讻谉: 砖诇讗 讬砖讘 注诇 讙讘讬 讛诪讟讛. 讗诇讗 讗讜 砖谞讬讛诐 注诇 讙讘讬 讛诪讟讛 讗讜 砖谞讬讛诐 注诇 讙讘讬 拽专拽注: 讜诇讜诪讚. 诪驻讬 讛讙讘讜专讛: 讬讜砖讘 讜砖讜谞讛. 砖谞讬转 诇讘讚讜 诪讛 砖诇诪讚: 专讻讜转. 讚讘专讬诐 专讻讬诐 讜谞讜讞讬诐 砖讗讚诐 诪讛讬专 诇砖诪注谉:





转讜住驻讜转





	讜诇讛拽讟专 讞诇讘讬诐 讻诇 讛诇讬诇讛 注讚 讛讘讜拽专. 讜讛讬讬谞讜 讚讜拽讗 砖谞转注讻诇讜 讛讗讘专讬诐 拽讜讚诐 讞爪讜转 砖砖诇讟讛 讘讛谉 讛讗讜专 讗讘诇 讗诐 诇讗 诪砖诇讛 讘讛谉 讗讬谉 谞诪砖讻讬谉 讗讞专 讞爪讜转 讻讚讗诪专 专' 讬讜讞谞谉 住讜祝 驻''拽 讚讬讜诪讗 (讚祝 讻:): 诇讗转讜讬讬 讗讻讬诇转 驻住讞讬诐 讜讚诇讗 讻专讘讬 讗诇注讝专 讘''注. 诪''诪 谞专讗讛 讚讛诇讻讛 讻专' 讗诇注讝专 讚讛讗 讗讬讻讗 住转诪讗 讘注专讘讬 驻住讞讬诐 (驻住讞讬诐 拽讻: 讬砖诐) 讚拽讗讬 讻讜讜转讬讛 讚转谞谉 讛驻住讞 讗讞专 讞爪讜转 诪讟诪讗 讗转 讛讬讚讬诐 讜讻谉 诪砖谞讛 讘讗讬讝讛讜 诪拽讜诪谉 (讝讘讞讬诐 讚祝 谞讜:) 讜住转诪讗 讘住讜祝 驻''拽 讚讘专讻讜转 (讚祝 讟.) 讙讘讬 诪注砖讛 讜讘讗讜 讘谞讬讜 砖诇 专讘谉 讙诪诇讬讗诇 诪讘讬转 讛诪砖转讛 讜讻讜' 讗诪专 诇讛诐 讻诇 诪讛 砖讗诪专讜 讞讻诪讬诐 注讚 讞爪讜转 诪爪讜转谉 注讚 砖讬注诇讛 注诪讜讚 讛砖讞专 讜讗讬诇讜 讗讻讬诇转 驻住讞讬诐 诇讗 拽转谞讬 讜诪讜拽讬 诇讛 讻专讗讘''注 讚讗诪专 注讚 讞爪讜转 讜讗''讻 爪专讬讱 诇诪讛专 诇讗讻讜诇 诪爪讛 讘诇讬诇讬 驻住讞讬诐 拽讜讚诐 讞爪讜转 讜讗驻讬诇讜 诪爪讛 砖诇 讗驻讬拽讜诪谉 砖讛专讬 讞讬讜讘 诪爪讛 讘讝诪谉 讛讝讛 讛讜讛 讚讗讜专讬讬转讗 讗讘诇 讘讛诇诇 砖诇 讗讞专 讗驻讬拽讜诪谉 讗讬谉 诇讛讞诪讬专 讻诇 讻讱 砖讛专讬 诪讚专讘谞谉 讛讜讗: 诪转谞讬' 讛拽讜专讗. 讜讗讬谉 诪驻讟讬专讬谉 讘谞讘讬讗. 拽砖讬讗 诇专''转 讚讛讗 讘驻专拽 讘诪讛 诪讚诇讬拽讬谉 (砖讘转 讚祝 讻讚. 讜砖诐) 讗诪专 专讘 讗讞讚讘讜讬 砖讗诇诪诇讗 砖讘转 讗讬谉 谞讘讬讗 讘诪谞讞讛 讘讬讜诐 讟讜讘 砖讞诇 诇讛讬讜转 讘砖讘转 讜爪专讬讱 诇讜诪专 讚讛讗讬 讚拽讗诪专 讛转诐 讚诪驻讟讬专 讘谞讘讬讗 讘诪谞讞讛 讘砖讘转 讻砖讞诇 讘讬讜''讟 诇讗讜 讚讜拽讗 谞讘讬讗 讗诇讗 专讜爪讛 诇讜诪专 讘讻转讜讘讬诐 讻讚讗诪专讬谞谉 驻专拽 讻诇 讻转讘讬 (砖诐 拽讟讝:) 讘谞讛专讚注讗 驻住拽讬 住讚专讗 讘讻转讜讘讬诐 讘诪谞讞讛 讘砖讘转讗 讜驻住拽讬 讛讬讬谞讜 讛驻讟专讛 讜诪拽讜诪讜转 讬砖 砖谞讜讛讙讬谉 诇注砖讜转 讻谉 讜讛讟注诐 砖诪驻讟讬专 讘诪谞讞讛 讘转注谞讬转 讜诇讗 讘砖讞专讬转 诪砖讜诐 讚讻转讬讘 讘讛 砖诪专讜 诪砖驻讟 讜注砖讜 爪讚拽讛 (讬砖注讬讛 谞讜) 讜讗讙专讗 讚转注谞讬转讗 爪讚拽转讗 诇注转 注专讘 讜诪砖''讛 谞讻讜谉 诇讗讜诪专讜 讘注专讘 讗讞专 砖注砖讜 爪讚拽讛: 讛驻讜转讞 讜讛讞讜转诐 讘转讜专讛 诪讘专讱 诇驻谞讬讛 讜诇讗讞专讬讛. 拽砖讬讗 讗诪讗讬 转谞讗 讛讱 诪讬诇转讗 讛讻讗 讙' 驻注诪讬诐 讚讛讗 讘讞讚 讝讬诪谞讗 住讙讬讗 讜讬''诇 讚讛讜讛 住诇拽讗 讚注转讱 讚讻诇 讚讟驻讬 诪讬诇转讗 诪讞讘专讬讛 诪讘专讱 诇驻谞讬讛 讜诇讗讞专讬讛 诪砖''讛 讗爪讟专讬讱 诇诪转谞讬 讘讻讜诇讛讜: 讗诇诪诇讗 诪拽专讗 讻转讜讘. 拽砖讬讗 砖讬砖 讗诇诪诇讗 砖专讜爪讛 诇讜诪专 讗讬诇讜 诇讗 讻讙讜谉 讛讻讗 讜讻讙讜谉 讗诇诪诇讗 讗讙专讜转 讛专讗砖讜谞讜转 (诇注讬诇 讚祝 讬讘:) 讜讻谉 讛专讘讛 讜讬砖 讗诇诪诇讗 砖专讜爪讛 诇讜诪专 讗讬诇讜 讛讬讛 讗诇诪诇讗 谞讙讚讜讛 诇讞谞谞讬讛 诪讬砖讗诇 讜注讝专讬讛 (讻转讜讘讜转 讚祝 诇讙:) 讜讻谉 讗诇诪诇讗 诇讜讬 讗转讛 讜讻讜' (诇拽诪谉 讚祝 讻讚:) 讜诪讗讬 砖谞讗 讜讗讜诪专 专''转 讚讛讬讻讗 砖讬砖 讗诇''祝 讘住讜祝 讗诇诪诇讗 专讜爪讛 诇讜诪专 讗讬诇讜 诇讗 讜讛讬讻讗 讚讻转讬' 讗诇诪诇讬 讘讬讜''讚 专讜爪讛 诇讜诪专 讗讬诇讜 讛讬讛:





专讘讬谞讜 讞谞谞讗诇

讻诇 讛诇讬诇讛 讻砖专 诇拽爪讬专转 讛注讜诪专 讜诇讛拽讟讬专 讞诇讘讬诐 讜讗讬诪讜专讬谉 讝讛 讛讻诇诇 讚讘专 砖诪爪讜转讜 讘讬讜诐 讻砖专 讻诇 讛讬讜诐 诇讗转讜讬讬 住讬讚讜专 讘讝讬讻讬谉 讜讻专' 讬讜住讬 讚转谞讬讗 专' 讬讜住讬 讗讜诪专 讗驻讬诇讜 住讬诇拽 诇讞诐 讛驻谞讬诐 讛讬砖谞讛 砖讞专讬转 讜住讬讚专 讛讞讚砖讛 注专讘讬转 讗讬谉 讘讻讱 讻诇讜诐. 讜诪讛 讗谞讬 诪拽讬讬诐 诇讞诐 讛驻谞讬诐 诇驻谞讬 转诪讬讚 砖诇讗 讬诇讬谉 砖诇讞谉 讘诇讗 诇讞诐:



讻诇 讚讘专 砖诪爪讜转讜 讘诇讬诇讛 讻砖专 讻诇 讛诇讬诇讛 诇讗转讜讬讬 讗讻讬诇转 驻住讞讬诐 讜讚诇讗 讻专' 讗诇注讝专 讘谉 注讝专讬讛 讚转谞讬 注讚 讞爪讜转:



讬专讜砖诇诪讬 讚讘专 砖讚讜讞讛 讗转 讛砖讘转 讘讬讜诐 诪讛讜 砖讬讚讞讜 诪讻砖讬专讬讜 讘诇讬诇讛 讜讛转谞讬谞谉 讛注诪讬讚讜 注讜砖讛 讞讘讬转讬谉 诇注砖讜转 讞讘讬转讬谉 转讬驻转专 讘讞讜诇.



转谞讬 专' 讗讞讗 讝讛 住讚专 讛转诪讬讚 诇注讘讜讚转 讘讬转 讗诇讛讬谞讜 讘讬谉 讘讞讜诇 讘讬谉 讘砖讘转:



讛讚专谉 注诇讱 讛拽讜专讗 讗转 讛诪讙讬诇讛:



讛拽讜专讗 讗转 讛诪讙讬诇讛 注讜诪讚 讜讬讜砖讘 讬爪讗. 转谞讗 诪讛 砖讗讬谉 讻谉 讘转讜专讛 砖谞讗诪专 讜讗转讛 驻讛 注诪讜讚 注诪讚讬.



讗诪专 专讘 诪谞讬谉 诇专讘 砖诇讗 讬砖讘 注"讙 诪讟讛 讜转诇诪讬讚 注"讙 拽专拽注 讜讬砖谞讛 砖谞讗诪专 讜讗转讛 驻讛 注诪讜讚 讻诇讜诪专 讛转诇诪讬讚 讻诪讜 讛专讘:



转"专 诪讬诪讜转 [诪砖讛] 讜注讚 专"讙 讛讬讜 诇诪讚讬谉 转讜专讛 诪注讜诪讚. 诪砖诪转 专"讙 讬专讚 讞讜诇讬 诇注讜诇诐 讜讛转讞讬诇讜 诇讬砖讘 讜诇砖谞讜转 讜讛讬讬谞讜 讚转谞谉 讘诪住' 住讜讟讛 诪砖诪转 专"讙 讘讟诇 讻讘讜讚 讛转讜专讛:



讻转讜讘 讗讞讚 讗讜诪专 讜讗砖讘 讘讛专 讗专讘注讬诐 讬讜诐 讜讻转讜讘 讗讞讚 讗讜诪专 讜讗谞讻讬 注诪讚转讬 讘讛专. 讜讗住讬拽谞讗 专讻讜转 诪注讜诪讚 讜拽砖讜转 诪讬讜砖讘:



诪转谞讬' 拽专讗讛 讗讞讚 讗转 讛诪讙讬诇讛 讗讜 拽专讗讜讛 砖谞讬诐 讘讬讞讚 讬爪讗讜.





专砖讘"讗

讚讗诪专 诪专 拽爪讬专讛 讜住驻讬专讛 讘诇讬诇讛 讛讘讗讛 讘讬讜诐.  诪讻讗谉 讗讜诪专 专讘讬谞讜 转诐 讝"诇 (住驻专 讛讬砖专 住讬' 转讬') 讚讗诐 砖讻讞 诇讘专讱  注诇 住驻讬专转 讛注讜诪专 讘诇讬诇讛 讗讬谞讜 讞讜讝专 讜诪讘专讱 讘讬讜诐, 讚讛讗 住驻讬专讛 讜拽爪讬专讛 讘诇讬诇讛 讜讛讻讗  诇讗 诪讻砖专 拽爪讬专讛 讗诇讗 讘诇讬诇讛 讜诇讗 讘讬讜诐, 讜讗注"讙 讚转谞谉 讘诪谞讞讜转 讘砖诇讛讬 驻专拽 专讘讬  讬砖诪注讗诇 (注讗, 讗) 谞拽爪专 讘讬讜诐 讻砖专 谞专讗讛 讚拽讬讬诪讗 诇谉 讻住转诐 诪转谞讬转讬谉 讚讛讻讗 诪砖讜诐  讚转谞讬 诇讛 讙讘讬 讛诇讻转讗 驻住讬拽转讗. 讜诪讬讛讜 讗诪专讜 讘转讜住驻讜转 (诪谞讞讜转 住讜, 讗 讚"讛 讝讻专) 讚讗讬谉 专讗讬讛 诪讛讗 讚诪讜拽诪讬谞谉 诇讛  讛转诐 (注讘, 讗) 诇诪转谞讬转讬谉 讚讛讻讗 讻专讘讬 讗诇注讝专 讘专讘讬 砖诪注讜谉 讜讗诪专讬谞谉 讛转诐 讚专讘讬 讗诇注讝专  讘专讘讬 砖诪注讜谉 讘砖讬讟转 专讘讬 注拽讬讘讗 讗诪专讛 讚讗诪专  讻诇 诪诇讗讻讛 砖讗驻砖专 诇注砖讜转讛 诪注专讘 砖讘转 讗讬谞讛 讚讜讞讛 讗转 讛砖讘转  讜讗讬驻住讬拽 讛诇讻转讗 讻专讘讬 注拽讬讘讗 讘驻住讞讬诐 讘驻专拽 讗诇讜 讚讘专讬诐 (驻住讞讬诐 住讟, 讘) 讜讘砖讘转 讘驻专拽 讗诐  诇讗 讛讘讬讗 讻诇讬 (拽诇讙, 讗), 讚讛讗 专讘讬 讚驻诇讬讙 专讘讬 讗讚专讘讬 讗诇注讝专 讘专讘讬 砖诪注讜谉 讗诪专讬谞谉  讛转诐 讘诪谞讞讜转 (砖诐 讜讘注"讘) 讚讗讬转 诇讬讛 谞诪讬 诇讛讛讬讗 讚专讘讬 注拽讬讘讗, 讗讘诇 诪讚拽转谞讬 诇讛 讛讻讗  讙讘讬 讛诇讻转讗 驻住讬拽转讗 讗讬讻讗 专讗讬讛. 讜讻谉 谞专讗讛 诇讬, 讚讗注"讙 讚讛诇讻转讗 讘诪拽讜诪讛 注讚讬驻讗  讜讛转诐 讘诪拽讜诪讛 住转讬诐 诇谉 谞拽爪专 讘讬讜诐 讻砖专, 讗驻讬诇讜 讛讻讬 讗讬谞讛 拽讜砖讬讗 讚讛转诐 谞诪讬 住转讬诐  诇谉 讻专讘讬 讗诇注讝专 讘专讘讬 砖诪注讜谉 讘讛专讘讛 诪拽讜诪讜转 讘专讬砖 驻讬专拽讗 讚转谞谉 (砖诐 住讙, 讘 注讬"砖)  讘讬谉 讘讞讜诇 讘讬谉 讘砖讘转 (讘拽讜驻讛 讗讞转) 讜转谞谉 (砖诐 住讛, 讗 注讬"砖) 讘砖讘转 讛讜讗 讗讜诪专 讘砖讘转  讝讜 讗讜诪专讬谉 讛谉.
讜注讜讚 讛讘讬讗讜 讘转讜住驻讜转 (讛谞"诇) 专讗讬讛 讚拽爪讬专转 讛注讜诪专 讚讜讞讛 砖讘转 讜讗讬谉 诇拽爪讜专  讗诇讗 讘诇讬诇讛, 诪讚讗诪专讬谞谉 讘专讬砖 驻专拽 拽诪讗 讚诪讜注讚 拽讟谉 (讙, 讘) 讗诪专 专' 砖诪注讜谉 讘谉 驻讝讬  讗诪专 专讘讬 讬讛讜砖注 讘谉 诇讜讬 诪砖讜诐 讘专 拽驻专讗 专讘谉 讙诪诇讬讗诇 讜讘讬转 讚讬谞讜 谞诪谞讜 注诇 砖谞讬  驻专拽讬诐 讗诇讜 讜讛转讬专讜诐, 驻讬专讜砖 讘转讜住驻转 砖讘讬注讬转, 讜讗住讬拽 专讘 讗砖讬 讛转诐 (讚, 讗 注讬"砖)  讚专讘谉 讙诪诇讬讗诇 讜讘讬转 讚讬谞讜 住讘专讬 诇讛 讻专讘讬 讬砖诪注讗诇 讚讗诪专 注砖专 谞讟讬注讜转 注专讘讛 讜谞讬住讜讱  讛诪讬诐 讛诇讻讛 诇诪砖讛 诪住讬谞讬 诪讛 注专讘讛 讜谞讬住讜讱 讛诪讬诐 讘讝诪谉 砖讘讬转 讛诪拽讚砖 拽讬讬诐 讗祝 注砖专  谞讟讬注讜转 讻谉 讗讘诇 讘讝诪谉 讛讝讛 诇讗 砖讬讬讱 讚讬谉 注砖专 谞讟讬注讜转 讚讘讝诪谉 讛讝讛 诇讬讻讗 转讜住驻转  砖讘讬注讬转 诇专讘讬 讬砖诪注讗诇, 讜讗诐 讻谉 讗讬讬转专 诇讬讛 讘讞专讬砖 讜讘拽爪讬专 (砖诪讜转 诇讚, 讻讗) 诇诪讚专砖  讻讗讬讚讱 讚专讘讬 讬砖诪注讗诇 讚讗诪专 诪讛 讞专讬砖 专砖讜转 讗祝 拽爪讬专 专砖讜转 讬爪讗 拽爪讬专 讛注讜诪专 砖讗讬谞讛  专砖讜转 讗诇讗 诪爪讜讛, 讗诇诪讗 诪砖诪注 讚诇专讘谉 讙诪诇讬讗诇 讜讘讬转 讚讬谞讜  拽爪讬专转 讛注讜诪专 讚讜讞讛 砖讘转 讜诇讬转 诇讛讜 谞拽爪专 讘讬讜诐 讻砖专,  讜诪讚拽讗诪专 谞诪谞讜 讜讙诪专讜 诪砖诪注 砖谞转讘专专 诇讛诐  讛讚讘专 讗诇诪讗 讛讻讬谉 讛诇讻转讗, 讜讛讜讗 讛讚讬谉 诇住驻讬专讛 砖讗讬谞讛 讗诇讗 讘诇讬诇讛. 讜注讜讚 讚诪砖诪注  诇讻讜诇讬 注诇诪讗 住驻讬专讛 讗讬谞讛 讗诇讗 讘诇讬诇讛, 讚讛讗 住驻讬专讛 讘诇讬诇讛 谞驻拽讗 诇讛讜 讛转诐 (诪谞讞讜转  住讜,讗) 诪砖讘注 砖讘转讜转 转诪讬诪讜转 转讛讬讬谞讛 (讜讬拽专讗 讻讙, 讟讜) 讜讗讬 讗转讛 诪讜爪讗 转诪讬诪讜转  讗诇讗 讘讝诪谉 砖讛讜讗 诪讜谞讛 诪讘注专讘 讜讻讚讚专讬砖 讛转诐 (砖诐) 讙诪专讗 讻讬爪讚 讛讬讜  注讜砖讬谉, 讜讻讬讜谉 砖讻谉 诪谞讗 转讬转讬 砖讗诐 诇讗 住驻专  讘诇讬诇讛 砖讬住驻讜专 讘讬讜诐. 讜讗注"讙 讚专讘讬 诪讻砖讬专 谞拽爪专 讘讬讜诐 讘砖诇讗 拽爪专 讘诇讬诇讛, 讛讻讬 谞诪讬  诪讻砖专 拽爪讬专讛 砖谞讬 讬诪讬诐 拽讜讚诐. 讗讘诇 讘讛诇讻讜转 讙讚讜诇讜转 (讛诇' 注爪专转) 讻转讘讜 讚讗诐 诇讗 讘讬专讱 讘诇讬诇讛  讬讘专讱 诇诪讞专. 讜专讘讬谞讜 转诐 讝"诇 讛讙讬讛 注诇讬讜 讚诇讬转讛. 讜讗诇讗  诪讬讛讜 注诇 讬讚讬 讘专讻讛 讗讬谞讜 讞讜讝专 讜住讜驻专 讗讘诇 讗诐 专爪讛 诇住驻讜专 诇诪讞专 讘诇讗 讘专讻讛  住讜驻专.



诇讗转讜讬讬 诪讗讬 诇讗转讜讬讬 讗讻讬诇转 驻住讞讬诐 讜讚诇讗 讻专讘讬 讗诇注讝专 讘谉  注讝专讬讛. 讜讗注"讙 讚讛讗讬 住转诪讗 讻专讘讬 注拽讬讘讗 住转诪讗 讚驻专拽 拽诪讗 [讚讘专讻讜转] (讘, 讗)  讻专讘讬 讗诇注讝专 讻讚讗讬转讗 讛转诐 (讟, 讗) 讜讻谉 谞诪讬 住转诪讗 讚驻专拽 讗讬 讝讛讜 诪拽讜诪谉 (讝讘讞讬诐  谞讜, 讘) 讚拽转谞讬 讛驻住讞 讗讬谞讜 谞讗讻诇 讗诇讗 讘诇讬诇讛 讜讗讬谞讜 谞讗讻诇 讗诇讗 注讚 讞爪讜转 讜讗驻砖专  诇讜诪专 讚讛诇讻转讗 讻专讘讬 讗诇注讝专 讘谉 注讝专讬讛, 讜诇驻讬讻讱 爪专讬讱 诇讬讝讛专 讘讗讻讬诇转 诪爪讛 讘讬谉  讘专讗砖讜谞讛 讘讬谉 讘讗讞专讜谞讛 砖讬讗讻诇谞讛 拽讜讚诐 讞爪讜转. 讜讘驻"拽 讚讘专讻讜转 (讟, 讗 讚"讛 讜专诪讬谞讛讜)  讛讗专讻转讬 讬讜转专 讘住"讚.



诪转谞讬': 讛拽讜专讗 注讜诪讚 讜讬讜砖讘  讜讻讜'. 讜讗祝 注诇 讙讘 讚拽转谞讬 讬爪讗 讗驻讬诇讜 诇讻转讞讬诇讛 拽讗诪专. 讜转讚注 诇讱, 讚讛讗 拽转谞讬  拽专讗讛 讗讞讚 拽专讗讜讛 砖谞讬诐 讬爪讗讜 讜讛讛讜讗 注诇 讻专讞讬谉 诇讻转讞讬诇讛 讛讜讗 讚讛讗 拽转谞讬 讘讘专讬讬转讗  (诇拽诪谉 注诪讜讚 讘) 讜讘诪讙讬诇讛 讗驻讬诇讜 注砖专讛 拽讜专讬谉 讜注砖专讛 诪转专讙诪讬谉 , 讜注讜讚 讚讛讗 拽转谞讬  拽专讗讛 讗讞讚 讜讘讗讞讚 诪讬 讬砖 诇讱 诇讜诪专 讬爪讗 讘讚讬注讘讚. 讜讘讬专讜砖诇诪讬 (驻"讚 讛"讗 注讬"砖) 诪拽砖讬  诇讛 讜诪转专抓 诇讛, 讚讙专住讬谞谉 讛转诐 注讜诪讚 讜讬讜砖讘 讬爪讗 诪讛 诇砖注讘专 讛讗 诇讻转讞讬诇讛 诇讗 讜讛讗 转谞讬  诪注砖讛 讘专讘讬 诪讗讬专 砖拽专讗讛 诪讬讜砖讘 讘讘讬转 讛讻谞住转 砖讘讟讘注讬谉 讜谞转谞讛 诇讗讞专 讜讘讬专讱 注诇讬讛  讻讬谞讬 诪转谞讬转讗 诪讜转专 诇拽专讜转讛 诪注讜诪讚 诪讜转专 诇拽专讜转讛 诪讬讜砖讘 , 诪讛 谞讜转谞讛 诇讗讞专 讜诪讘专讱  注诇讬讛 讝讛 拽讜专讗 讜讝讛 诪讘专讱 专' 讛讜谞讗 讘砖诐 专' 讬专诪讬讛 诪讬讻谉 砖讛砖讜诪注 讻拽讜专讗 讻转讬讘 讗砖专  拽专讗讜 诪诇讱 讬讛讜讚讛 讜诇讗 砖驻谉 拽专讬讬讛 讗诇讗 诪讬讻谉  砖讛砖讜诪注 讻拽讜专讗.



讙诪专讗: 诪讬诪讜转 诪砖讛 专讘讬谞讜 讜注讚 专讘谉 讙诪诇讬讗诇 讛讬讜  诇诪讚讬谉 转讜专讛 诪注讜诪讚. 讗讬讻讗 诇诪讬讚拽 讚讛讗 讗诪专讬谞谉 讘诪爪讬注讗讛 讘驻专拽 讛砖讜讻专 讗转  讛驻讜注诇讬谉 (驻讚, 讘) 讚专讘谉 讙诪诇讬讗诇  讜专讘讬 讬讛讜砖注 讘谉  拽专讞讛 讛讜讜 讬转讘讬 讗住驻住诇讬 讜专讘讬 讜专讘讬 讗诇注讝专 讘专讘讬 砖诪注讜谉 讛讜讜 讬转讘讬 拽诪讬讬讛讜 讗讗专注讗,  讜讛诇讻讱 拽砖讬讗 讗砖诪注转讬谉 讘转专转讬, 讞讚讗 讚讛讗 讘讬诪讬 专讘谉 讙诪诇讬讗诇 讛讜讜 讬转讘讬, 讜讗讬讚讱 讚讗讬谞讛讜  讗住驻住诇讬 讜转诇诪讬讚讬讬讛讜 讗讗专注讗. 讜讗讬讻讗 诇诪讬诪专 专讻讜转 诪注讜诪讚 拽砖讜转 诪讬讜砖讘 , 讜拽砖讜转 谞诪讬  讻讬讜谉 讚讘注讬 讛专讘 诇注讬讜谞讬 讘讛讜 讟讜讘讗 讗讬 讬转讘讬 讗讗专注讗 讻转诇诪讬讚讬诐 诇讗 讛讜讜 谞讞转讬 讘讛讜  砖驻讬专 讛诇讻讱 讛讜讜 讬转讘讬 讗讬谞讛讜 讗住驻住诇讬 . 讜讛讬讬谞讜 谞诪讬 讚讗诪专讬谞谉 讘驻"拽 讚住谞讛讚专讬谉 (讬讝,  讘) 讘讬讘谞讛 讛讬讜 讗专讘注讛 讜砖诪注讜谉 讛转讬诪谞讬 讛讬讛 讚谉 诇驻谞讬讛诐 讘拽专拽注. 讜讗祝 讘讬诪讬 讚讜讚  讗诪专讬谞谉 讘诪讜注讚 拽讟谉 (讟讝, 讘) 注讬专讗 讛讬讗讬专讬 讛讜讛 诪转谞讬 诇讛讜 诇专讘谞谉 注"讙 讻专讬诐  讜讻住转讜转 讜讚讜讚 诇讗 拽讘讬诇 注诇讬讛 讗诇讗 讗讗专注讗.





专讬讟讘"讗

讙诪' 讚讗诪专 诪专 住驻讬专' 讜拽爪讬专' 讘诇讬诇讛 讜讛讘讗讛 讘讬讜诐 驻讬' 讚住驻讬专讛 讘诇讬诇讛 谞驻拽讗 诇谉 诇讻"注 诪讚讻转讬讘 讜住驻专转诐 诇讻诐 讜讻讜' 转诪讬诪讜转 转讛讬讬谞讛. 讗讬诪转讬 讛诐 转诪讬诪讜转 讘讝诪谉 砖诪谞讛 诪讘注专讘 讜讻砖诐 砖诪转讞讬' 诪诇住驻讜专 讛专讬 砖讗祝 拽爪讬专讛 讘诇讬诇讛 讛讬讗 讘住驻讬专讛 讜讛讬讬谞讜 讚诪拽讚讬诐 讛讻讗 诇诪讬诪专 住驻讬专讛 诇拽爪讬专讛 讜讛讗 讚讻"注 讛讬讗 砖讻讱 诪爪讜转讜 诪谉 讛转讜专讛 讗诇讗 砖专' 诪讻砖讬专讜 诇讛拽专讘讛 讗注驻"讬 砖谞拽爪专 砖诇讗 讻诪爪讜转讜 诪谉 讛转讜专讛 讜讗驻讬' 谞拽爪专 讘' 讬诪讬诐 拽讜讚诐 诇讻谉 讻讚讗讬转讗 讛转诐 讜讛转诐 诪驻专砖 讟注诪讬讛 讜讛讗 驻专讬砖谞讗 讚诇讬转 讛诇讻转讗 讻讜转讬讛 讜诪讚诪讬讬转讬 诇讛讜 讻讬 讛讚讚讬 讚拽讗诪专 住驻讬专讛 讜拽爪讬专讛 讘诇讬诇讛 诪砖诪注 讚讗祝 住驻讬专讛 谞诪讬 诇注讻讜讘讗 讘住转诐 诪转谞讬' 讚讛讻讗 讜讗诐 诇讗 住驻专 讘诇讬诇讛 讗讬谞讜 住讜驻专 讛讬讜诐 讘讘专讻讛 讗诇讗 砖讗讜' 讗诐 讬专爪讛 讛讬讜诐 讻讱 讜讻讱 诇注讜诪讚 讜诇讗 注讜讚 讗诇讗 讚讗驻讬' 讚专' 讚诪讻砖专 讘谞拽爪专 讛讬讜诐 讜砖讚讜讞讛 讛拽专讘转讜 讗转 讛砖讘转 讻讗诇讜 谞拽爪专 讘诪爪讜转讜 讗讬谉 诇谞讜 诇讜' 砖诪讻砖讬专 讙"讻 诇住驻讜专 讘讬讜诐 讻讬讜谉 讚诇讗 讗诪专 诇讬讛 讘讛讚讬' 讚讛讗 诪讻砖专 拽爪讬专讛 讘' 讬诪讬诐 拽讜讚诐 诇讻谉 讜诇讗 诪砖诪注 诇谉 讚诪讻砖讬专 讛讻讬 讘住驻讬专讛 讗诇讗 讜讚讗讬 讻讚讗诪专讬谞谉 讜讻"讻 专"转 讝"诇 讜转驻住 注诇 讘讛"讙 讚讻转讘 砖讗诐 诇讗 讘讬专讱 讘诇讬诇讛 讬讘专讱 讘讬讜诐 讜讚讻"注 讗注"驻 砖诇讗 诪谞讛 拽爪转 诇讬诇讜转 讜讗驻讬诇讜 诇讬诇讛 讛讗' 讞讬讬讘 诇住驻讜专 讗转 讛砖讗专 讜讻"讚 专讘讜转讬 讝"诇:



讝讛 讛讻诇诇 诇讗转讜讬讬 诪讗讬 诇讗转讜讬讬 住讚专 讘讝讻讬谉 讜住诇讜拽 讘讝讬讻讬谉 住讚讜专 讘讝讬讻讬谉 讜住诇讜拽谉 讛讬讛 注诐 诇讞诐 讛驻谞讬诐 诪诪砖 讻讬 讘砖注讛 砖诪住诇拽讬谉 讛诪注专讻讛 讛讬砖谞讛 诪住讚专讬谉 注诇讬讜 讛诇讘讜谞讛 讜讻砖诪住讚专讬谉 讛讞讚砖讛 诪住讚专讬谉 注诪讜 讘讝讬讻讬 诇讘讜谞讛 讜诪拽讟讬专讬谉 讗转 讛讘讝讬讻讬谉 讘讜 讘讬讜诐 讜诪讞诇拽讬谉 讗转 讛讞诇讜转 讘讬谉 诪砖诪专讛 讛谞讻谞住' 讜讘讬谉 诪砖诪专讛 讛讬讜爪讗讛 讻讚讗讬转讗 讘砖诇讛讬 诪住' 住讜讻讛 讜诪"讛 谞拽讟 讛讻讗 诇讗转讜讬讬 住讚讜专 讘讝讬讻讬谉 讜住诇讜拽 讘讝讬讻讬谉 讜诇讗 谞拽讟 住讬讚讜专 讛诇讞诐 讜住讬诇讜拽 讛诇讞诐 诪砖讜诐 讚驻砖讬讟' 诪讬诇转讗 讚讻讬 讛讚讚讬 谞讬谞讛讜 讜诇讗砖诪注讬' 讚讗驻讬' 住讚讜专 讘讝讬讻讬谉 砖诇讗 讘讝诪谞讜 驻讜住诇 讜讻讚讗讬转讗 讛转诐 住讬讚专 讗转 讛诇讞诐 讘砖讘转 讜讗转 讛讘讝讬讻讬谉 诇讗讞专 砖讘转 讜讛讬讬谞讜 讚讗诪专讬' 讜讻讚专' 讬讜住讬 讗驻讬' 住讚专 讗转 讛讬砖谞讛 砖讞专讬转 讜住讚专 讗转 讛讞讚砖' 注专讘讬转 讗讬谉 讘讻讱 讻诇讜' 讜讛讛讬讗 讘住讬讚讜专 诪注专讻转 注爪诪讜 讛讬讗 讜诪讬讬转讬 诇讛 诇专讗讬讛 诇诪讗讬 讚谞拽讟讬谞谉 住讚讜专 讘讝讬讻讬谉 诪砖讜诐 讚讻诇 讞讚讗 诪讬诇转讗 讛讬讗 讻讚讗诪专谉 讜专讘谞谉 驻诇讬讙讬 注诇讬讛 讚专' 讬讜住讬 讛转诐 讘驻专拽 讘' 讛诇讞诐 讚讚专砖讬 转诪讬讚 诪诪砖 讜讻讚转谞谉 讗诇讜 诪讜砖讬讻讬诐 讜讗诇讜 诪谞讬讞讬谉 讜讟驻讞讜 砖诇 讝讛 诇转讜讱 讟驻讞讜 砖诇 讝讛 砖谞讗诪专 诇驻谞讬 转诪讬讚:



专讘讬 讬讜住讬 讗讜诪专 讗驻讬' 讗诇讜 谞讜讟诇讬谉 讜讗诇讜 诪谞讬讞讬诐 讗祝 讝讜 讛讬讛 转诪讬讚 讜讛讜住讬驻讜 讘讘专讬转讗 砖讗驻讬' 住诇拽 讗转 讛讬砖谞讛 砖讞专讬' 讜讻讜' 讜诪讛 讗谞讬 诪拽讬讬诐 诇驻谞讬 转诪讬讚 砖诇讗 讬诇讬谉 砖讜诇讞谉 讘诇讗 诇讞诐 讜诪讚住转诐 诇谉 转谞讗 讛讻讗 讻专' 讬讜住讬 讙讘讬 讛诇讻转讗 驻住讬拽转讗 讛诇讻转讗 讻讜转讬讛 讜讛讻讬 诪砖诪注 讛转诐:



驻专拽 讛拽讜专讗 讘转专讗 讛拽讜专讗 讗转 讛诪讙诇讛 讜讻讜' 诪拽讜诐 砖谞讛讙讜 诇讘专讱 讬讘专讱 砖诇讗 诇讘专讱 诇讗 讬讘专讱 讗讜拽讬诪谞讗 讘讘专讻讛 砖诇讗讞专讬讛 讜讗诪专讜 讘讬专讜砖' 讚讗驻讬' 讘诪拽讜诐 砖谞讛讙讜 专砖讗讬 诇讛讬讜转 讗' 拽讜专讗 讜讗' 诪讘专讱 讜诪注砖讛 讘专"诪 砖拽专讗讛 诪讬讜砖讘 讜谞转谞讛 诇讗讞专 讜讘讬专讱 讗讞专讬讛 讜讗讜拽诪讜讛 讘讗' 诪谉 讛砖讜诪注讬诐 讜诪驻谞讬 砖讛砖讜诪注 讻拽讜专讗 讜谞专' 砖讗讬谉 讛讚讬谉 讘讝讛 讘讘专讻讜转 砖诇驻谞讬讛 讗诇讗 拽讜专讗 注爪诪讜 讞讬讬讘 诇讘专讱 讜诪讛 砖谞讛讙讜 诇讻转讜讘 讛讘专讻讜转 讘讙讜驻讛 砖诇 诪讙诇讛 讗讬谉 讘讻讱 讻诇讜诐 讜讗驻讬' 讘爪讬讘讜专 砖讗讬谉 拽驻讬讚讗 讗诇讗 讘讻转讜讘讛 讘讬谉 讛讻转讜讘讬诐 讜讛转诐 砖专讬谞谉 讻讬 诪讬讬转专讗 驻讜专转讗:





讛诪讗讬专讬

讛拽讜专讗 讗转 讛诪讙诇讛 注讜诪讚 讜讬讜砖讘 讜讻讜' 讻讜讜谞转 讛驻专拽 诇讛砖诇讬诐 诪讛 砖谞砖讗专 诇讘讗专 诪注谞讬讬谞讬 转讻讜谞转 拽专讬讗转 讛诪讙诇讛 讜讗讞专 砖讛转讞讬诇 讘拽专讬讗转 讛诪讙诇讛 讛讬讗讱 讛讬讗 讗诐 诪注讜诪讚 讗诐 诪讬讜砖讘 讗诐 讘讗讞讚 讗诐 讘砖谞讬诐 讗诐 讘讘专讻讛 讗诐 砖诇讗 讘讘专讻讛 讜讛讬转讛 讛讻讜讜谞讛 讘讝讛 砖诇讗 诇讚拽讚拽 讘讛 讻讚讬谉 住驻专 转讜专讛 讻诪讜 砖谞讘讗专 谞转讙诇讙诇 诇讘讗专 注谞讬讬谞讬 拽专讬讗转 住驻专 转讜专讛 讘讗专讜讻讛 讜注诇 讝讛 讛爪讚 讬讞诇拽讜 注谞讬讬谞讬 讛驻专拽 诇讞诪砖讛 讞诇拽讬诐 讛专讗砖讜谉 诇讘讗专 转讻讜谞转 拽专讬讗转 讛诪讙诇讛 讗诐 诪注讜诪讚 讗诐 诪讬讜砖讘 讗诐 讘讗讞讚 讗诐 讘砖谞讬诐 讜谞讜住讞 讘专讻讜转讬讛 讛砖谞讬 诇讘讗专 讘拽专讬讗转 讛转讜专讛 讗讬诪转讬 拽讜专讬谉 讜讻诪讛 拽讜专讬谉 讜讻讬爪讚 诪讘专讻讬谉 讘讛 讛砖诇讬砖讬 讛讜讗 砖谞转讙诇讙诇 注诇 讬讚讬 讝讛 诇讘讗专 讻诇 讛讚讘专讬诐 砖讗讬谉 谞注砖讬谉 讗诇讗 讘注砖专讛 讻讙讜谉 拽专讬讗转 砖诪注 讜转驻诇讛 砖讘爪讘讜专 讜讚讜诪讬讛谉 讜讛专讘讬注讬 诪讬 讛讜讗 讛专讗讜讬 诇讬注砖讜转 注诇 讬讚讜 注谞讬谞讬 转驻诇讜转 砖讘爪讘讜专 讻讙讜谉 诇拽专讜讗 讘转讜专讛 讜诇注讘讜专 诇驻谞讬 讛转讬讘讛 讜诇驻专讜住 注诇 砖诪注 讜诇讛驻讟讬专 讜诇讬砖讗 讗转 讻驻讬讜 讛讞诪讬砖讬 诇讘讗专 讘讜 讗讬讝讜 驻专砖讛 砖讘转讜专讛 谞拽专讗转 讜诪转讜专讙诪转 讜讗讬讝讜 讗讬谞讛 诪转讜专讙诪转 讜讘讗讬讝讛 讚讘专 谞诪谞注讬谉 砖诇讗 诇讗诪专讜 讘爪讘讜专 讻诇诇 讜讻诇 讗诇讜 讛诪砖谞讬讜转 砖讘驻专拽 讝讛 讘讗讜转 讝讜 注诇 讬讚讬 讝讜 讜砖诇讗 诪注讬拽专 注谞讬谉 讛诪住讻转讗 讝讛讜 砖专砖 讛驻专拽 讚专讱 讻诇诇:



讜讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 转讻讜谞转 拽专讬讗转讛 讛讬讗讱 讛讬讗 讜讗诪专 注诇 讝讛 讛拽讜专讗 讗转 讛诪讙诇讛 注讜诪讚 讜讬讜砖讘 专"诇 注讜诪讚 讜讬讜砖讘 讻诇讜诪专 讛讚讘专 [转诇讜讬] 讘专爪讜谞讜 讜讗注"驻 砖讘住驻专 转讜专讛 讗谞讜 爪专讬讻讬谉 诇拽专讜讗 诪注讜诪讚 讜讗讬谉 讙讜专住讬谉 讘讻讗谉 注讜诪讚 讗讜 讬讜砖讘 讬爪讗 砖讗诐 讻谉 讛讬讜 讛讚讘专讬诐 诪讜讻讞讬谉 讚讬注讘讚 讗讬谉 诇讻转讞讬诇讛 诇讗 讜讛讬讛 讬讜爪讗 诇谞讜 诪诪谞讛 砖讘转讜专讛 讗祝 讚讬注讘讚 诇讗 讬爪讗 讘讬讜砖讘 诪诪讛 砖谞讗诪专 注诇 诪砖谞讛 讝讜 讘讙诪专讗 诪讛 砖讗讬谉 讻谉 讘转讜专讛 讜讝讛 讗讬谞讜 砖诇讗 谞讗诪专 讘拽专讬讗转 讛转讜专讛 诪注讜诪讚 讗诇讗 诇讻转讞诇讛 讻讚讬 诇注诪讜讚 讘讬专讗讛 讛讗 讘诪讙诇讛 讗祝 诇讻转讞诇讛 讗诇讗 砖诪"诪 谞讛讙讜 诇拽专讜转讛 诪注讜诪讚 诪驻谞讬 讻讘讜讚 讛爪讘讜专 讜讘转诇诪讜讚 讛诪注专讘 讗诪专讜 诪注砖讛 讘专' 诪讗讬专 砖拽专讗讛 诪讬讜砖讘 讘讟讬讘注讬谉 讘讘讬转 讛讻谞住转 讜谞转谞讛 诇讗讞专 讜讘讬专讱 注诇讬讛 讜砖讗诇讜 讘讛 讝讛 拽讜专讗 讜讝讛 诪讘专讱 讜转讬专爪讜 诪讻讗谉 砖讛砖讜诪注 讻拽讜专讗:



拽专讗讛 讗讞讚 拽专讗讜讛 砖谞讬诐 讬爪讗讜 诪转讜讱 砖讛讜爪专讱 诇讛讝讻讬专 诇砖讜谉 讚讬注讘讚 专"诇 讬爪讗讜 讘拽专讗讜讛 砖谞讬诐 讛住讬讘 讗转 讛诇砖讜谉 讗祝 诇拽专讗讛 讗讞讚 讗注"驻 砖讗讬谉 诇讛讝讻讬专 诇砖讜谉 讚讬注讘讚 讘拽专讬讗转 讗讞讚 砖讛专讬 讛讚讬谉 讻讱 讛讜讗 讜讻砖拽专讗讜讛 砖谞讬诐 讛讜讗 讗讜诪专 砖讬爪讗讜 讘讚讬注讘讚 讜讘讗 诇讛砖诪讬注谞讜 讚转专讬 拽诇讬 诪砖转诪注讬 讘讚讘专 讛讞讘讬讘 讜砖谞驻砖讜 砖诇 讗讚诐 转讗讘讛 诇砖诪注讜:



诪拽讜诐 砖谞讛讙讜 诇讘专讱 驻讬' 诇讗讞专讬讛 诪讘专讻讬谉 诪拽讜诐 砖谞讛讙讜 砖诇讗 诇讘专讱 讗讬谉 诪讘专讻讬谉 讛讗 讘专讻讛 专讗砖讜谞讛 诪转讜专转 讛讚讬谉 爪专讬讱 诇讘专讱 砖讛专讬 讻诇 讛诪爪讜转 诪讘专讱 注诇讬讛诐 注讜讘专 诇注砖讬讬转谉 讜讬"诪 砖诪讗讞专 砖讘专讻讛 讗讞专讜谞讛 转诇讜讬讛 讘诪谞讛讙 讗讬谉 诇讙注讜专 讘诪讬 砖住讞 讘转讜讱 拽专讬讗转 讛诪讙诇讛 砖讗讬谉 讛讚讘专 转诇讜讬 讗诇讗 讘砖诪讬注讛 讜诪"诪 讛讚讘专 谞专讗讛 砖诇讗 诇砖讜讞 讜讛拽讜专讗 注爪诪讜 诪讬讛讗 讗住讜专 诇讜 诇讛驻住讬拽 讗诇讗 讻讚讬谉 拽"砖 注诇 讛爪讚 砖讘讗专谞讜 讘砖谞讬 砖诇 讘专讻讜转:



讝讛讜 讘讬讗讜专 讛诪砖谞讛 讜讻讜诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讻讘专 讘讗专谞讜 讘诪砖谞讛 砖讛转讜专讛 讗讬谉 拽专讬讗转讛 讗诇讗 讘注诪讬讚讛 讚专讱 住诪讱 讛讘讬讗讜讛 诪谉 讛诪拽专讗 砖谞' 讜讗转讛 驻讛 注诪讜讚 注诪讚讬 讘转诇诪讜讚 讛诪注专讘 讛转讘讗专 砖诇讗 讛讬砖讬讘讛 讘诇讘讚 谞讗住专讛 讘讝讛 讗诇讗 讗祝 讛住诪讬讻讛 注诇 讛注诪讜讚 讜砖诐 讛注讬讚讜 注诇 讞讻诐 讗讞讚 砖专讗讛 讘诪转专讙诐 讗讞讚 砖讛讬讛 谞住诪讱 注诇 讛注诪讜讚 讜拽讜专讗 讜讗诪专 诇讜 讗住讜专 诇讱 讻砖诐 砖谞转谞讛 讘讗讬诪讛 讻讱 讗谞讜 爪专讬讻讬谉 诇谞讛讜讙 讘讛 讘讗讬诪讛 讜诪讻讗谉 住诪讻讜 拽爪转 讞讻诪讬诐 诇诪讞讜转 注诇 讛讞讝谉 讜注诇 讛拽讜专讗 砖诇讗 诇住诪讜讱 注诇 讛诇讜讞 砖住驻专 转讜专讛 注诇讬讜 讗诇讗 砖讗驻砖专 诇住诪讜讱 注诇 诪讛 砖讗诪专讜 讘住讜讙讬讗 讝讜 诪砖诪转 专讘谉 讙诪诇讬讗诇 讬专讚讛 讞讜诇砖讛 诇注讜诇诐 讜讻谉 谞讗诪专讜 讘转诇诪讜讚 讛诪注专讘 讚讘专讬诐 讗讞专讬诐 讘住讜讙讬讗 讝讜 砖讛诐 专讗讜讬诐 诇讛讘讬讗诐 讻讗谉 讜谞讜住讞 讚讘专讬讛诐 讘讻诇 讗诇讜 专' 砖诪讜讗诇 讘专 专讘 讬爪讞拽 注诇 诇讘讬 讻谞讬砖转讗 讞讝讗 讞讚 讘专 谞砖 拽讗讬 讜诪转专讙诐 讜住诪讬讱 诇注诪讜讚讗 讗诪专 诇讬讛 讗住讜专 诇讱 讻砖诐 砖谞讬转谞讛 讘讗讬诪讛 讻讱 爪专讬讱 诇谞讛讜讙 讘讛 讘讗讬诪讛 讜注讜讚 讗诪专讜 砖诐 专' 砖诪讜讗诇 讘专 专讘 讬爪讞拽 注诇 诇讘讬 讻谞讬砖转讗 讞讝讗 讞讝谞讗 拽讗讬 讜诪转专讙诐 讜诇讗 拽讗讬 讘专 谞砖 转讞讜转讜讬 讗诪专 诇讬讛 讗住讜专 诇讱 讻砖诐 砖谞转谞讛 注诇 讬讚讬 住专住讜专 讻讚讻转讬讘 讗谞讻讬 注讜诪讚 讘讬谉 讛' 讜讘讬谞讬讻诐 讻讱 讗谞讜 谞讜讛讙讬谉 讘讛 注诇 讬讚讬 住专住讜专 讜注讜讚 讗诪专讜 砖诐 专' 砖诪讜讗诇 讘专 专讘 讬爪讞拽 注诇 诇讘讬 讻谞讬砖转讗 讞诪讗 讞讚 住讜驻专 诪讜砖讬讟 转专讙讜诪讗 诪讙讜 住驻专讗 讗诪专 诇讬讛 讗住讜专 诇讱 讚讘专讬诐 砖谞讗诪专讜 讘驻讛 讘驻讛 讜砖讘讻转讘 讘讻转讘:



诪谞讛讙 专讗砖讜谞讬诐 讛讬讛 砖讗祝 讻砖讛讬讜 注讜住拽讬谉 讘转讜专讛 诇讗 讛讬讜 砖讜谞讬谉 讗诇讗 诪注讜诪讚 讜讘讚讜专讜转 讛讗讞专讜谞讬诐 诪砖诪转 专讘谉 讙诪诇讬讗诇 讛讝拽谉 谞转讞讚砖讛 讞讜诇砖讛 讘注讜诇诐 讜讛讬讜 诇诪讚讬谉 诪讬讜砖讘 讜诪"诪 讬讝讛专 讛专讘 砖诇讗 讬砖讘 注诇 讙讘讬 诪讟讛 讜转诇诪讬讚讬讜 讬讜砖讘讬谉 注诇 讙讘讬 拽专拽注 讗诇讗 讬讞诇讜拽 诇讛诐 讻讘讜讚 讜讬砖讜讛 讗讜转诐 注诪讜 讻讘讬讻讜诇 谞讗诪专 讘转讜专讛 讜讗转讛 驻讛 注诪讜讚 注诪讚讬 讜诪"诪 讻转讘讜 讘转讜住驻讜转 讚讜讜拽讗 讘讙讬专住讗 讗讘诇 诇注讬讬谉 讘住讘专讗 专砖讗讬 讛专讘 诇讬砖讘 诇诪注诇讛 讜转诇诪讬讚讬讜 诇诪讟讛 讜诪爪讬谞讜 讘住谞讛讚专讬谉 砖诪注讜谉 讛转讬诪谞讬 讚谉 诇驻谞讬讛诐 讘拽专拽注:





转讜住驻讜转 专讬"讚 (诪讛讚讜专讛 拽诪讗)

讛拽讜专讗 讗转 讛诪讙诇讛 注讜诪讚 讻讜' 转谞讗讬 讘驻"讘 讚转讜住驻讛 诪讙讬讛诇 讗"专 砖诪注讜谉 讘谉 讗诇注讝专 诪注砖讛 讘专"诪 砖拽专讗讛 讘讘讬讛讻"谞 砖诇 讟讘注讬谉 诪讬讜砖讘 讜讛讬讜 讘谞讬 讛讻谞住转 讬讜砖讘讬谉 讻讬讜谉 砖讙诪专讛 谞转谞讛 诇讗讞专 讜讘讬专讱 注诇讬讛 讜讗诪专讬谞谉 注诇讛 讘讬专讜砖诇诪讬 讝讛 拽讜专讗 讜讝讛 诪讘专讱 专' 讞讜谞讛 讘砖诐 专' 讬专诪讬讛 诪讬讻谉 砖讛砖讜诪注 讻拽讜专讗:





诪讛专砖"讗 - 讞讬讚讜砖讬 讗讙讚讜转

讜讗转讛 驻讛 注诪讜讚 注诪讚讬 讻讜' 讻讘讬讻讜诇 讗祝 讛拽讘"讛 讘注诪讬讚讛 讻讜'. 谞专讗讛 讚讗讬爪讟专讬讱 诇讬讛 讘讗讬讚讱 讚专讘讬 诇讗砖诪讜注讬谞谉 讚讗祝 讛专讘 讘注诪讬讚讛:


讜讛讬讬谞讜 讚转谞谉 诪砖诪转 专"讙 讘讟诇 讻讘讜讚 讻讜'. 讚讙讘讬 专' 注拽讬讘讗 谞诪讬 转谞谉 讛转诐 诪砖诪转 讘讟诇 讻讘讜讚 转讜专讛 讜讛讜讗 诪转驻专砖 讘注"讗 注"砖 讘驻专砖"讬:


讻转讜讘 讗讞讚 讗讜诪专 讜讗砖讘 讘讛专 讜讻转讜讘 讗' 讗讜诪专 讜讗谞讻讬 注诪讚转讬 讻讜'. 讗注"讙 讚拽专讗 讚讜讗砖讘 讘讛专 诪' 讬讜诐 讙讘讬 诇讜讞讜转 讛专讗砖讜谞讜转 讛讜讗 讚讻转讬讘 讜讛讗讬 拽专讗 讜讗谞讻讬 注诪讚转讬 诪' 讬讜诐 讘诇讜讞讜转 讗讞专讜谞讜转 讻转讬讘 诪"诪 诪砖诪注 诇讛讜 诇讬转谉 讗转 讛讗诪讜专 讘讝讛 诇讝讛 诪讚讻转讬讘 讘讗讞专讜谞讜转 讻讬诪讬诐 讛专讗砖讜谞讬诐:


诇讗 注讜诪讚 讜诇讗 讬讜砖讘 讗诇讗 砖讜讞讛 讻讜'. 讜讛讬讬谞讜 讻诪砖转讞讜讛 讜讗驻砖专 诪砖讜诐 讻讘讜讚 讛砖讻讬谞讛:


讗讬谉 讬砖讬讘讛 讗诇讗 注讻讘讛 砖谞讗诪专 讜转砖讘讜 讘拽讚砖 讙讜'. 讜诪讚讻转讬讘 讜讬砖讘 讬注拽讘 诇讗 诪砖诪注 诇讬讛 专讗讬讛 讚讛讗 讚专砖讬谞谉 诇讬讛 讘驻专拽 讞诇拽 讗讬谉 讜讬砖讘 讗诇讗 诇砖讜谉 爪注专 讻讜' 注"砖:





专砖"砖

讙诪专讗 专讬"讗 讗驻讬' 讻讜' 讜住讚专 讗讛"讞 注专讘讬转 讗讬谉 讘讻讱 讻诇讜诐. 谞诇"驻 讚讛讗讬 注专讘讬转 讗讬谞讛 诪砖转讞砖讱 讗诇讗 诇驻谞讜转 讛讬讜诐 讚讛讗 讻转讬讘 讘讬讜诐 讛砖讘转 讬注专讻谞讜 讙诐 讛诪砖谞讛 诇"讗 讗诇讗 讚讻砖专 讻诇 讛讬讜诐:



转讚"讛 讜诇讛拽讟专. 注讬' 讘讬讜诪讗 砖诐 讜讘讝讘讞讬诐 (驻讜) 讜转专讗讛 砖讚讘专讬讛诐 爪专讬讻讬谉 转讬拽讜谉:



专砖"讬 讚"讛 讘砖谞讬. 注讝专讗 转讬拽谉 讻讜'. 注诪砖"讻 诇注讬诇 (讛) 讘住"讚 讜诇"讬 诪讚讜注 讛砖诪讬讟 讘转拽谞转 注讝专讗 砖讘转 讘诪谞讞讛 讙诐 诪砖"讻 讜讛讻讗 讗砖诪注讬谞谉 讻讜' 诪砖讜诇诇 讛讘谞讛:





讘谉 讬讛讜讬讚注

讗执诇职诪指诇值讗 诪执拽职专指讗 讻旨指转讜旨讘, 讗执讬志讗侄驻职砖讈指专 诇职讗指诪职专讜止, 讻旨执讘职讬指讻讜止诇, 砖讈侄讗植驻执诇旨讜旨 讛址拽旨指讚讜止砖讈 讘旨指专讜旨讱职 讛讜旨讗 讘旨址注植诪执讬讚指讛. 讛讻讜谞讛 讻讬 讛谞讛 拽专讗 讻转讬讘 (讛讜砖注 讬讘, 讬讗) '讜旨讘职讬址讚 讛址谞职旨讘执讬讗执讬诐 讗植讚址诪侄旨讛' 讚讗讬 讗驻砖专 诇砖讜诐 谞讘讬讗 诇专讗讜转 驻谞讬 砖讻讬谞讛, 讚讻转讬讘 注诇 讬讚讬 诪砖讛 专讘讬谞讜 注"讛 讘注爪诪讜 (砖诪讜转 诇讙, 讻) '讻执旨讬 诇止讗 讬执专职讗址谞执讬 讛指讗指讚指诐 讜指讞指讬', 讗讱 讬爪讜讬讬专 诇注讬谞讬 讛谞讘讬讗讬诐 讗讬讝讛 讚诪讬讜谉 讻讚讬 砖讬讜讻诇讜 诇讛砖讬讙 讛谞讘讜讗讛 讻诇 讗讞讚 诇驻讬 注专讻讜, 讜讻诪讜 砖讻转讘 讛专诪讘"诐 讝"诇 讘讛诇讻讜转 讬住讜讚讬 讛转讜专讛, 讚讻诇 谞讘讬讗 讬讛讬讛 讗讬讝讛 讚诪讬讜谉 诇谞讙讚 注讬谞讬讜 诇驻讬 砖注讛, 讜讛讚诪讬讜谉 讛讝讛 讗讬谞讜 拽讘讜注 诇讗讜转讜 谞讘讬讗, 讗诇讗 讬讛讬讛 诇驻讬 讗讜转讜 讛注谞讬谉 砖诇 讛谞讘讜讗讛 讚讗驻讬诇讜 诪砖讛 专讘讬谞讜 注"讛 诇讗 专讗讛 讛讚诪讬讜谉 砖讜讛 讻讬 讘讬诐 住讜祝 谞讚诪讛 诇讜 讻讙讬讘讜专 讜讘住讬谞讬 谞讚诪讛 诇讜 讻讝拽谉 讜讘讗诪转 讗讬谉 诇讜 讬转讘专讱 讚诪讜转 讜爪讜专讛 讗诇讗 讛讻诇 讬爪讜讬讬专 诇注讬谞讬 讛谞讘讬讗 讻诪专讗讛 讛谞讘讜讗讛 讜讻诪讞讝讛 诇驻讬 砖注讛 讜讗讬谉 讚注转讜 砖诇 讗讚诐 诪讘讬谉 讗诪讬转讜转 讛讚讘专, 讬注讜讬谉 砖诐. 讜讻谉 讛注谞讬谉 讻讗谉, 砖讛讬讛 谞讚诪讛 诇讜 讻注讜诪讚 讜诇讗 讬讜砖讘 讜讗祝 注诇 驻讬 砖讘讗诪转 讛爪讬讜专 讛讝讛 砖讛讬讛 诪爪讟注专 诇注讬谞讬 诪砖讛 专讘讬谞讜 注"讛 讘住讬谞讬 讗讬谉 讝讛 讗诪讬转讜转 讛讚讘专 讗诇讗 讛讜讗 讚专讱 讚诪讬讜谉, 注诐 讻诇 讝讛 讗诪专 专讘讬 讗讘讛讜 讗诇诪诇讗 诪拽专讗 砖讻转讜讘 诇讗 讛讬讬谞讜 讬讻讜诇讬诐 诇讗讜诪专讜 讘驻讬谞讜, 讜讻讜谞转 讘注诇 讛诪讗诪专 诇讜诪专 讻讬 谞爪讟讬讬专 讜谞讚诪讛 诇注讬谞讬 诪砖讛 专讘讬谞讜 注"讛 讻注讜诪讚, 诇诇诪讚讬谞讜 讚注转 讘讝讛 砖讬讛讬讜 讛专讘 讜讛转诇诪讬讚 讛转讞转讜谞讬诐 砖讜讬诐, 砖谞讬讛诐 讘注诪讬讚讛 讗讜 砖谞讬讛诐 讘讬砖讬讘讛 讗讜 砖谞讬讛诐 注诇 讙讘讬 拽专拽注.
讜注讜讚 谞专讗讛 诇讬 讘住"讚 讚诇注讜诇诐 诇讗 讛讬讛 专讜讗讛 诪砖讛 专讘讬谞讜 注"讛 讘讛专 讘注转 诇讬诪讜讚讜 砖讜诐 爪讬讜专 讜讚诪讬讜谉 讘注诪讬讚讛 讗诇讗 专拽 讛讬讛 砖讜诪注 讛拽讜诇 诪讚讘专 讗诇讬讜 讜诪诇诪讚讜, 讜诪讛 砖讗诪专 诇讜 (讚讘专讬诐 讛, 讻讝) '注植诪止讚 注执诪旨指讚执讬' 讗诪专 诇讜 讘诇砖讜谉 讝讛 讛诪讜专讛 讻讗诇讜 讛讬讛 讛拽讘"讛 讘注诪讬讚讛, 讻讚讬 诇诇诪讚 诇转讞转讜谞讬诐 砖转讛讬讛 拽专讬讗转诐 讘注讜诪讚. 讜讙诐 诇诇诪讚诐 砖诇讗 讬讛讬讛 讛专讘 注 注诇 讙讘讬 诪讟讛 讜转诇诪讬讚讬讜 注诇 讙讘讬 拽专拽注.



诪执讬诪讜止转 诪止砖讈侄讛 注址讚 专址讘旨指谉 讙旨址诪职诇执讬讗值诇, 讛指讬讜旨 诇职诪值讚执讬谉 转旨讜止专指讛 诪职注只诪旨指讚. 谞专讗讛 诇讬 讘住"讚 讛讟注诐 讻讚讬 诇讛讟专讬讞 注爪诪谉 讘转讜专讛, 讻诪讜 砖讗诪专讜 (诪讙讬诇讛 讜:) '讬指讙址注职转执旨讬 讜旨诪指爪指讗转执讬 转址旨讗植诪值谉'.
讗讜 讬讜讘谉 讛专讙诇讬诐 专讜诪讝讬诐 诇谞爪讞 讜讛讜讚, 讜讛转讜专讛 谞讬转谞讛 注诇 讬讚讬 诇讜讞讜转 砖讛讜讗 住讜讚 谞爪讞 讜讛讜讚, 讜诇诪讚讜讛 诪驻讬 诪砖讛 讜讗讛专谉 砖讛诐 谞爪讞 讜讛讜讚.
讗讜 讬讜讘谉 讛讙讜祝 砖讛讜讗 注讜诇诐 拽讟谉 注讜诪讚 注诇 砖谞讬 专讙诇讬诐 讜讻谉 讛注讜诇诐 注讜诪讚 注诇 讛转讜专讛 讚讻转讬讘 (讬专诪讬讛 诇讙, 讻讛) '讗执诐 诇止讗 讘职专执讬转执讬 讬讜止诪指诐 讜指诇指讬职诇指讛 讞只拽旨讜止转 砖指讈诪址讬执诐 讜指讗指专侄抓 诇止讗 砖指讉诪职转执旨讬' 讜讛转讜专讛 讻讜诇诇转 砖谞讬 注诪讜讚讬诐 砖讛讜讗 注住拽 讛转讜专讛 讜讙诐 注诪讜讚 讛注讘讜讚讛 讚'讻诇 讛拽讜专讗 讘驻专砖转 注讜诇讛 讻讗诇讜 讛拽专讬讘 注讜诇讛' (诪谞讞讜转 拽讬.).
讗讬 谞诪讬 诇讬诪讜讚 讛转讜专讛 诪注讜诪讚 讬讜专讛 讚专讗讜讬 诇讗讚诐 诇诇诪讜讚 转讜专讛 诪谉 讛专讘 砖讛讜讗 讚讜诪讛 诇诪诇讗讱, 讚讻转讬讘 (诪诇讗讻讬 讘, 讝) 讻执旨讬 砖执讉驻职转值讬 讻止讛值谉 讬执砖职讈诪职专讜旨 讚址注址转 讜职讛址转旨讜止专指讛 讬职讘址拽职砖讈讜旨 诪执驻执旨讬讛讜旨 讻执旨讬 诪址诇职讗址讱职 讛殖' 爪职讘指拽讜止转 讛讜旨讗, 讜讬讚讜注 讻讬 讛诪诇讗讻讬诐 讗讬谉 诇讛诐 讬砖讬讘讛 诇诪注诇讛 讗诇讗 讛诐 注讜诪讚讬诐 讚讻转讬讘 (讝讻专讬讛 讙, 讝) '讘值旨讬谉 讛指注止诪职讚执讬诐 讛指讗值诇侄旨讛'.



专址讻旨讜止转 诪职注只诪旨指讚, 拽指砖讈讜止转 诪职讬只砖旨讈指讘. 拽砖讛 讬转谉 诇讜 讻讞 砖讬讜讻诇 诇诇诪讜讚 讙诐 讛拽砖讜转 诪注讜诪讚 诪讗讞专 砖讛讜讗 讘谞住 讛讬讛 砖诐 砖讛讬讛 讘诇讗 讗讻讬诇讛 讜讘诇讗 砖转讬讛 讜讘诇讗 砖讬谞讛 讜讻讬讜谉 砖讛讬讛 注讜诪讚 砖诐 讘谞住 讘讻讞 讗诇拽讬 讗诐 讻谉 诪讛 讛驻专砖 讬砖 诇讜 讘讬谉 讬砖讬讘讛 诇注诪讬讚讛 讻讬 讘讗诪转 讗讬谞讜 注讜诪讚 砖诐 讘讻讞 讟讘注讬?
讜谞专讗讛 诇讬 讚讜讚讗讬 诇讗 讬砖 讗爪诇讜 讛驻专砖 讜专拽 注砖讛 诇讜 讻谉 砖讬诇诪讚 专讻讜转 诪注讜诪讚 拽砖讜转 诪讬讜砖讘 讻讚讬 诇诇诪讚 诇转讞转讜谞讬诐 砖讛谞讛讙转诐 讜讻讜讞谉 讛讜讗 讟讘注讬 砖讻讻讛 讬注砖讜 专讻讜转 诪注讜诪讚 讜拽砖讜转 诪讬讜砖讘 讜诪讗谉 讚讗诪专 砖讛讬讛 '砖讈讜止讞侄讛' 讛讬讬谞讜 讻讚讬 诇讛专讗讜转 讛讻谞注讛 注诇 讚专讱 砖讗诪专讜 讙讘讬 诪诇讱 讘转驻讬诇转 讛注诪讬讚讛.





讘谞讬讛讜

诪执讬诪讜止转 诪止砖讈侄讛 注址讚 专址讘旨指谉 讙旨址诪职诇执讬讗值诇, 讛指讬讜旨 诇职诪值讚执讬谉 转旨讜止专指讛 诪职注只诪旨指讚. 谞专讗讛 诇讬 讘住"讚 诇专诪讜讝 砖讬砖 讘转讜专讛 砖讘注讬诐 驻谞讬诐 讜讻诇 驻谉 讛讜讗 诪讚讛 讘驻谞讬 注爪诪讜 讗诐 讻谉 讛诐 注' 诪讚讛 诇讻讱 诇讜诪讚讬谉 讘'注诪讬讚讛' 砖专诪讜讝 讘讛 注' 诪讚讛.
讗讜 讬讜讘谉 讘住"讚 诇讜诪讚讬诐 转讜专讛 讘注诪讬讚讛 诇讛讜专讜转 讻讬 诇讬诪讜讚 讛转讜专讛 讛讜讗 注诪讜讚 讞讝拽 砖讛注讜诇诐 注讜诪讚 注诇讬讜, 讜谞专讗讛 诇讬 诇讻谉 专讘讬 诪讗讬专 讘注诇 讛谞住 讝讬注"讗 谞拽讘专 诪注讜诪讚 讻诪讜 砖讻转讜讘 讘砖注专 讛讙诇讙讜诇讬诐 诇专诪讜讝 砖讝讻讜转 转讜专转讜 讙诐 诇讗讞专 驻讟讬专转讜 讛讜讗 注诪讜讚 拽讬讬诐 砖讛注讜诇诐 拽讬讬诐 注诇讬讜 讜讛讗讚诐 谞拽专讗 '注讜止诇指诐' 讻诪讜 砖讻转讜讘 讘转讬拽讜谞讬诐 讘诪讗诪专 专讘讬 讗诇注讝专 讘谉 驻讚转, 讜诇讻谉 谞讜讚专讬诐 诇砖诐 专诪讘"讛 讝讬注"讗.
讜注讜讚 谞专讗讛 诇讬 讘住"讚 诇讜诪讚讬谉 诪注讜诪讚 诇讛讜专讜转 砖注住拽 讛转讜专讛 讛讜讗 驻讜注诇 转讬拽讜谉 讜转讜住驻转 讗讜专 讘讻诇 讛注砖专 住驻讬专讜转 砖讛诐 砖讬注讜专 拽讜诪讛 讛谞专诪讝讬诐 讘拽讜诪转 讛讗讚诐 诪谉 讙讜诇讙诇转讗 讚讬诇讬讛 注讚 专讙诇讬讜.
讜讘谞讬 讬讚讬讚讬 讻讛"专 讬注拽讘 谞专"讜 驻讬专砖 讻讬 讻诇 转讬拽讜谉 砖讘讗爪讬诇讜转 讗讜诪专讬诐 讗讜转讜 诪注讜诪讚, 诇讻谉 转驻诇转 砖诪讜谞讛 注砖专讛 诪转驻诇诇讬谉 诪注讜诪讚 讜诇讻讱 讛讬讜 讛专讗砖讜谞讬诐 诇讜诪讚讬诐 转讜专讛 诪注讜诪讚 讻讬 讘转讜专转诐 注讜砖讬谉 转讬拽讜谉 讘讗爪讬诇讜转 注讚 讻讗谉 讚讘专讬讜 谞专"讜.


专指讘指讗 讗指诪址专: 专址讻旨讜止转 诪职注只诪旨指讚, 拽指砖讈讜止转 诪职讬只砖旨讈指讘. 谞专讗讛 诇讬 讘住"讚 诇讻讱 讚专讻谉 诇讜诪专 注诇 诪讬 砖诇讗 诪爪讗 讟注诐 讘讚讘专讬讜 诇讛砖讬讘 '诇止讗 诪指爪指讗 讬指讚指讬讜 讜职专址讙职诇指讬讜 讘职旨讘值讬转 讛址诪执旨讚职专指砖讈' (讬讘诪讜转 注讝: 讜注讜讚) 讻讬 讚专讻谉 诇诇诪讜讚 讘讘讬转 讛诪讚专砖 专址讻旨讜止转 诪职注只诪旨指讚 拽指砖讈讜止转 诪职讬只砖旨讈指讘 讜诇讬诪讜讚 讛专讻讜转 砖讛讜讗 诪注讜诪讚 谞讬讻专讬谉 专讙诇讬讜 砖讛诐 注讜诪讚讜转 讘诇讬诪讜讚讜, 讜讘拽砖讜转 砖讛诐 诪讬讜砖讘 谞讬讻专讬诐 讬讚讬讜 砖谞讜砖讗 讜谞讜转谉 讘讛诐 讜讻诪讜 砖谞讗诪专 专讝"诇 '讬指讚指讬讜 专指讘 诇讜止' (讚讘专讬诐 诇讙, 讝) 讘诪诇讞诪转讛 砖诇 转讜专讛, 讜讻谉 讗诪专讜 专讝"诇 注诇 驻住讜拽 (砖诪讜讗诇 讘' 讙, 诇讚) '讬指讚侄讱指 诇止讗 讗植住只专讜止转' 专讜爪讛 诇讜诪专 诇讗 讗住讜专讜转 讘转讜专讛 讜诇讻谉 讗讜诪专讬诐 诇讗 诪爪讗 讟注诐 讜诇讗 诇诪讚 讛讬讟讘 诇讗 讘拽砖讜转 砖讛诐 诪讬讜砖讘 讜诇讗 讘专讻讜转 砖讛诐 诪注讜诪讚.


讛址谞值讬, 转旨执砖讈职注指讛 讛植讜讜旨. 诪拽砖讬诐 诇诪讛 诪拽砖讬 诇专讘讬 讬讜讞谞谉, 讬拽砖讛 注诇 讛诪砖谞讛 讘讗讘讜转 (诪砖谞讛 讗讘讜转 讛, 讗) 讘址旨注植砖指讉专指讛 诪址讗植诪指专讜止转 谞执讘职专指讗 讛指注讜止诇指诐? 讜谞专讗讛 诇讬 讘住"讚 讚注诇 诇砖讜谉 讛诪砖谞讛 诇讬讻讗 拽讜砖讬讗, 讚诇注讜诇诐 转砖注讛 讛诐 讜拽专讬 诇讛讜 注砖专讛 砖讛诐 诪住驻专 讛住诪讜讱 诇注砖专讛 注诇 讚专讱 砖讗诪专讛 转讜专讛 (讚讘专讬诐 讻讛, 讙) '讗址专职讘指旨注执讬诐 讬址讻侄旨谞旨讜旨' 砖讛诐 讟"诇, 讜拽专讬 诇讛讜 讗专讘注讬诐 诪住驻专 讛住诪讜讱 诇讗专讘注讬诐 讗讱 讻讗谉 讗讬 讗驻砖专 诇讜诪专 讻谉 讻讬讜谉 讚讛讜讗 诪讻讜讜谉 诪谞讬谉 讻谞讙讚 诪谞讬谉 砖诪注 诪讬谞讛 注砖专讛 诪诪砖.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇诪诇讗 诪拽专讗 讻转讜讘. 专"讛 讚祝 讬讝 注"讘 住讜讟讛 讚祝 讬讙 注"讘:





讞讬讚讜砖讬 专讘讬 注拽讬讘讗 讗讬讙专

诪转谞讬' 讛拽讜专讗 讻讜' [讘讬讜"讟 讞诪砖讛 讘讬讜讛"讻 砖砖讛, 讘砖讘转 砖讘注讛] 讗讬谉 驻讜讞转讬谉 诪讛谉 讗讘诇 诪讜住讬驻讬谉 注诇讬讛谉. 
讛讟注诐 讚讘讻讜诇讛讜 讗讬谉 讘讛诐 讘讬讟讜诇 诪诇讗讻讛, 讜讛专"谉 讝"诇 讻转讘 讘砖诐 讗讞专讬诐 讚讗讬谉 驻讜讞转讬谉 拽讗讬 讗讻讜诇讛讜, 讗讘诇 诪讜住讬驻讬谉 讗砖讘转 诇讞讜讚讬' 拽讗讬, 讗讘诇 讘砖讗专讬 诇讗, 讘讻讚讬 砖诇讗 诇讛砖讜讜转谉 诇砖讘转, 诪讬谞讬讬讛讜 讜讬转讬专 讘诪谞讬谞讗. 
讜讗"讗 诇讬 诇讛注诪讬讚 驻讬专讜砖诐, 讚谞住转专 讛讜讗 诪讛讘专讬讬转讗 讘驻专拽讬谉 诇拽诪谉 (讚祝 讻讙 注"讗) 专"注 讗讜诪专 讘讬讜"讟 讞诪砖讛 讘讬讜讛"讻 砖讘注讛 讜讘砖讘转 砖砖讛 讗讬谉 驻讜讞转讬谉 诪讛谉 讗讘诇 诪讜住讬驻讬谉 注诇讬讛谉, 讜讛讗 注讻"驻 拽讗讬 讗讚住诪讬讱 诇讬讛 讚讛讬讬谞讜 砖讘转, 讜讛专讬 诇专注"拽 讬讜讛"讻 讟驻讬 讘诪谞讬谞讗 诪砖讘转, 讜讗驻"讛 诪讜住讬驻讬谉 讘砖讘转 讜诇讗 讞讬讬砖讬谞谉 讘诪讛 讚诪砖讜讛 诇讬讛 诇讬讜讛"讻, 讜驻讬专讜砖 讗讞专讬诐 砖讘专"谉 爪专讬讻讬诐 诇讬诪讜讚:





驻谞讬 讬讛讜砖注

讛拽讜专讗 注讜诪讚 驻专拽 砖诇讬砖讬


讘诪砖谞讛 讛拽讜专讗 讗转 讛诪讙讬诇讛 注讜诪讚 讜讬讜砖讘 讜驻讬专砖"讬 讗诐 专爪讛 注讜诪讚 讗诐 专爪讛 讬讜砖讘 注讻"诇. 讜谞专讗讛 砖讛讜爪专讱 诇驻专砖 讻谉 诪砖讜诐 讚诇讻讗讜专讛 讛讜讬 诪砖诪注 讚讬讜砖讘 讗讬谞讜 讻砖专 讗诇讗 讘讚讬注讘讚 讻讚诪砖诪注 诇砖讜谉 讛拽讜专讗 讜讻讛"讙 讚讬讬拽讬谞谉 讘讻诪讛 讚讜讻转讬 讜注讜讚 讚讛讜"讗 讚诇砖讜谉 讬爪讗讜 讚拽转谞讬 讘住讬驻讗 讚讗讬讜砖讘 谞诪讬 拽讗讬 讜讬砖 住讘专讗 讙"讻 诇讜诪专 讻谉 讚诪讙讬诇讛 诇讻转讞讬诇讛 讘注讬谞谉 诪注讜诪讚 讻讚住"讚 讘转诇诪讜讚讗 讚讛讬专讜砖诇诪讬 诪讻"砖 诇诪讗讬 讚诪住驻拽讗 诇讬讛 讛转诐 讗讬 讛讗 讚讘注讬谞谉 诪注讜诪讚 讘拽讜专讗 讘转讜专讛 讛讬讬谞讜 诪砖讜诐 讻讘讜讚 讛专讘讬诐 讜讗"讻 讬砖 诇讜诪专 讚讘诪讙讬诇讛 谞诪讬 讻讬讜谉 讚讛砖"抓 诪讜爪讬讗 专讘讬诐 讘注讬谞谉 诪注讜诪讚 诇讻讱 讛讜爪专讱 专砖"讬 诇驻专砖 讚讛讗 诇讬转讗 讚讜讚讗讬 讬讜砖讘 讻砖专 讗驻讬诇讜 诇讻转讞讬诇讛 讻讚诪住讬拽 讘讬专讜砖诇诪讬 讜诪讬讬转讬 诪讚专"诪 砖拽专讗 讬讜砖讘 讜诇讻讗讜专讛 诪住讜讙讬讗 讚转诇诪讜讚讗 讘住诪讜讱 谞诪讬 讛讻讬 诪砖诪注 诪讚拽转谞讬 讘讘专讬讬转讗 诪砖讗"讻 讘转讜专讛 讜讗"讻 诪砖诪注 讚诇讻转讞讬诇讛 讗讬讬专讬 讜讗讬谉 住讘专讗 诇讜诪专 讚讘转讜专讛 讗诐 拽专讗 讛砖"抓 诪讬讜砖讘 诇讗 讬讜爪讬讗 讛专讘讬诐 讬讚讬 讞讜讘转谉 讜讬爪讟专讻讜 诇讞讝讜专 讜诇讘专讱 讜诇拽专讜转 砖谞讬转 讜讻讚诪砖诪注 诪诪砖诪注讜转 诇砖讜谉 讛砖"注 讗"讞 住讬诪谉 拽诪"讗 讗祝 讚讘诇砖讜谉 讛讟讜专 诇讻讗讜专讛 诇讗 诪砖诪注 讻谉 讜注讬讬谉 讘诇砖讜谉 讛讘"讬 砖讚拽讚拽 讻谉 诪诇砖讜谉 专砖"讬 讻讗谉 讜讗诐 讻谉 诇驻"讝 讻讬讜谉 讚讗驻讬诇讜 讘转讜专讛 讘讚讬注讘讚 讬爪讗 讗"讻 诪诪讬诇讗 诪砖诪注 讚讘诪讙讬诇讛 讗驻讬诇讜 诇讻转讞诇讛 讜讛讗 讚拽转谞讬 讬爪讗讜 讗拽专讗讜 砖谞讬诐 拽讗讬 讻讚诪砖诪注 讬爪讗讜 讜讛讗 讚拽转谞讬 谞诪讬 讛拽讜专讗 诇砖讜谉 讚讬注讘讚 谞诪讬 诇讗讜 讚讜拽讗 转讚注 讚讛讗 注讜诪讚 讜讚讗讬 注讬拽专 诪爪讜转讛 诇讻转讞诇讛 讜讛讻讬 诪讚讬讬拽 谞诪讬 讘讬专讜砖诇诪讬 (讜注讬讬谉 讘讞讬讚讜砖讬 讛专砖讘"讗) 讗讞"讝 专讗讬转讬 讘住' 诪讙"讗 讘住讬' 拽诪"讗 砖讻转讘 讘砖诐 讛讘"讞 讚讘转讜专讛 讗驻讬诇讜 讘讚讬注讘讚 诇讗 讬爪讗 注"砖 讜爪"注:


讗诇讗 讚讗讻转讬 讬砖 诇讚拽讚拽 讘讛讗 讚讬讜砖讘 拽讜专讗 讛诪讙讬诇讛 讗驻讬诇讜 诇讻转讞讬诇讛 讜诪诪讬诇讗 砖讗讜诪专 讙"讻 讛讘专讻讜转 诪讬讜砖讘 讜诪"砖 诪讘专讻转 爪讬爪讬转 讜砖讜驻专 砖爪专讬讱 诇讗讜诪专谉 诪注讜诪讚 讜讻诪讜 砖讛讘讬讗 讛讘"讬 讘讗"讞 住讬诪谉 讞' 诇注谞讬谉 讘专讻转 爪讬爪讬转 讜讛讘讬讗 砖诐 讛讬专讜砖诇诪讬 讚讻诇 讘专讻转 诪爪讜转 讘注讬谞谉 诪注讜诪讚, 诪讬讛讜 诇注"讚 谞专讗讛 讚诇讗 讘注讬谞谉 讘专讻转 诪爪讜转 诪注讜诪讚 讗诇讗 讘讛谞讱 砖注讬拽专 诪爪讜转谉 诪注讜诪讚 讻讙讜谉 讘砖讜驻专 讜爪讬爪讬转 讚讬诇驻讬谞谉 诪注讜诪专 讜讻谉 讘讛诇诇 讜讻讬讜爪讗 讘讜 讜讗诐 讻谉 讛讻讗 讘诪讙讬诇讛 讻讬讜谉 讚讘注讬拽专 诪爪讜转讛 注诪讬讚讛 诇讗 诪注讻讘讛 讻"砖 讘专讻讛 讚讬讚讛 讻谉 谞"诇 讘专讜专 讜讛转诪讬讛 注诇 讘注诇 诪讙"讗 砖谞讚讞拽 讘讝讛 砖诐 讘讛诇讻讜转 爪讬爪讬转 诇讬讬砖讘 讛讗 讚讘专讻转 讞诇讛 诪讬讜砖讘 讚诪砖诪注 讚讗注讬拽专 诪爪讜转讛 谞诪讬 拽砖讬讗 诇讬讛 讜诇讗 谞讞讬转 诇驻专砖 讚讘砖讜驻专 讜爪讬爪讬转 讚讜拽讗 讘注讬谞谉 诪注讜诪讚 讚讬诇驻讬谞谉 诪注讜诪专 讜讘讛诇诇 谞诪讬 讗讬讻讗 拽专讗 讻谉 谞"诇 讜注讚讬讬谉 爪"注 讜讚讜"拽:





驻转讞 注讬谞讬诐

讛拽讜专讗 讗转 讛诪讙讬诇讛 注讜诪讚 讜讬讜砖讘 讜讻讜'. 注诪"砖 讗谞讬 讘注谞讬讬 讘住' 讛拽讟谉 诪讞讘"专 讗"讞 住讬' 转专"抓 讘住"讚:





砖注专讬 转讜专转 讘讘诇

(讻讗 讗 转讜住驻讜转) 讚"讛 讗诇诪诇讗 讜讻讜' 讗诇诪诇讬 讘讬讜"讚 专"诇 讗讬诇讜 讛讬讛.鈥斪�"讛 讘诇砖讜谉 讛转诇诪讜讚*[讻讘专 讛讜讻讬讞讜 讞讜拽专讬 讛诇砖讜谉, 砖讛讛讘讚诇 讘讗诇诪诇讗 讜讗诇诪诇讬 诇讞讬讜讘 讗讜 诇砖诇讬诇讛 讗讬谞讜 转诇讜讬 讘讻转讬讘 (讘讗诇"祝 讗讜 讘讬讜"讚) 讗诇讗 讗诐 讘讗 讗讞专讬讜 驻注诇 (诇讞讬讜讘) 讗讜 砖诐 (诇砖诇讬诇讛), 注讬' 诪诇讜谞讜 砖诇 讘谉 讬讛讜讚讛 讘注专讻讜.]; 讗讘诇 讘诇砖讜谉 讛诪拽专讗 讗讬谉 讛驻专砖 讘讬谉 "诇讜诇讗" 讘讗诇"祝 讜"诇讜诇讬" 讘讬讜"讚, 砖砖谞讬讛诐 注谞讬讬谞诐: 诇讜 诇讗, 讻诪讜: 诇讜诇讬 讗诇拽讬 讗讘讬 (讘专' 诇讗 诪讘) - 讘讬讜"讚, 诇讜诇讗 讛讗诪谞转讬 (转讛' 讻讝 讬讙) - 讘讗诇"祝, 诇讜诇讬 讛' 注讝专转讛 诇讬 (转讛' 爪讚 讬讝) - 讘讬讜"讚, 诇讜诇讬 讛' 砖讛讬讛 诇谞讜 (转讛' 拽讻讚 讗志讘) - 讘讬讜"讚.

